Държавен вестник, бр. 86, 2012 г., стр. 145

БРОЙ  86	
Д Ъ Р Ж А В Е Н  В Е С Т Н И К 	
СТР.  145  
Раздел II
Въжета, метални кабели и вериги за котва
Чл. 754. (1) Носимоспособността на въжето 
на котвата се определя, като допустимото ра­
ботно натоварване на въжето следва да е равно 
или по-голямо от брутната маса на котвата.
(2) При силен вятър и вълнение за закот­
вяне на въздухоплавателно средство с брутна 
маса до 1360 kg се използват метален кабел 
или верига с дебелина 6,5 mm, а за закотвяне 
на въздухоплавателно средство с брутна маса 
до 6800 kg се използват метален кабел или 
верига с дебелина 12,5 mm.
Чл. 755. (1) Въжетата, металните кабели 
и веригите за котви с посочените размери са 
годни за употреба в сладки води в продъл­
жение на дълги години. 
(2) В солени води, поради бързото старе­
ене на металите, минималните размери на 
металните кабели и веригите се увеличават 
3 mm, освен ако не се използва кабел от не­
ръждаема стомана. 
(3) В случаите по ал. 2 въжето се закрепва 
на котвата за края на тежка верига, с цел да 
се намали налягането и ударът върху въздухо­
плавателното средство, когато е на котва при 
силно вълнение. 
Чл. 756. (1) Не се допуска медни и бронзови 
части да влизат в контакт с железни части, 
метални кабели или вериги. 
(2) Железните части, металните кабели 
или веригите се изолират за предотвратяване 
настъпването на процес на електролиза, водещ 
до корозирането им. 
(3) За закрепване на въжетата, металните 
кабели и веригите за шамандурите се използват 
галванизирани монтажни скоби и щифтове, поз­
воляващи свободното въртене на шамандурите. 
(4) Всички метални изделия, използвани 
във водата, е необходимо да са поцинковани 
(галванизирани) по горещ метод. 
(5) Когато се използва метален кабел, 
краищата му се завиват около накрайник и 
се свързват един към друг с три скоби, които 
се пристягат с помощта на клещи. 
Раздел III
Шамандури за акустиране
Чл. 757. Паркиране на хидроплан на водна 
повърхност може да се извършва посредством 
закотвянето на въздухоплавателно средство 
за шамандура.
Чл. 758. (1) Шамандурите за акостиране 
следва да издържат масата на въжето на 
котвата или на металния кабел. 
(2) При използването на допълнително 
оборудване шамандурите за акостиране след­
ва да издържат масата на сигнални флагове, 
фитинги и светлинносигнални съоръжения. 
(3) Шамандурите за акостиране следва да 
са такива, че да не повреждат поплавъците 
или корпусите на хидропланите в случай на 
съприкосновение с тях по време на водни 
операции.
Раздел IV
Светлинна сигнализация
Чл. 759. (1) В нощни условия или в условия 
на намалена видимост се осигурява светлин­
на сигнализация на летателната площадка за 
хидроплани и експлоатационната водна зона. 
(2) Сигнализацията по ал. 1 се осигурява, 
като се инсталира фар на брега и верига от 
преносими светещи шамандури или на други 
плаващи съоръжения, работещи на акумула­
тори.
Раздел V
Фар
Чл. 760. (1) Осветена база за хидроплани 
може да се идентифицира посредством фар, 
излъчващ сигнали с бял и жълт цвят, редува­
щи се с цикъл 12 – 30 проблясъка в минута. 
(2) Във водни зони с интензивно движение 
може да се използва радиоуправляема сигнал­
на лампа тип „мигалка“, за да предупреждава 
моряците и други пилоти за наближаващото 
пристигане или излитане на хидроплан.
Раздел VI
Прожектори
Чл. 761. (1) На брега могат да се инсталират 
прожектори или прожекторни лампи, за да 
осветяват стоянки, шамандури, рампи и кейове. 
(2) Необходимо е да се обръща внимание при 
избирането и насочването на прожекторите, за 
да не се създадат предпоставки за заслепяване 
на пилот при кацане и излитане или да не се 
създават отвличащи вниманието отражения.
Раздел VII
Маркировка. Маркировъчен знак на база за 
хидроплани
Чл. 762. (1) Летателната площадка за хи­
дроплани се обозначава с маркировка, пред­
ставляваща символа на котва, подобен на 
посочения в полетната карта. 
(2) Освен маркировката по ал. 1 може да 
се използват и цифрови и/или други символи 
за обозначаване на съоръженията за кацане 
на хидросамолети. 
(3) Символите се нанасят върху покривна 
конструкция и/или други плоски повърхности, 
които лесно се виждат от въздуха. 
(4) Маркировките по ал. 1 и 2 се изпълняват 
така, че да са лесни за поддържане.
Чл. 763. (1) Маркировката на фигура 68 се 
нанася с жълт цвят, а когато се използва рам­
ка за увеличаване на контраста спрямо фона, 
рамката се боядисва с черен цвят. 
(2) Минималните препоръчителни размери 
за маркировката по ал. 1 са дължина 4 m и 
широчина 2,5 m. 
(3) Широчината на черната рамка, ако 
такава се използва, е 1/26 от дължината на 
маркировката и е включена в цялостните 
размери.